पाकिस्तान में दस आतंकवादी ढेर  
पाकिस्तान के पश्चिमोत्तर इलाके में सुरक्षाकर्मियों और आतंकवादियों के बीच हुई मुठभेड़ में दस आतंकवादी मारे गए।
पाकिस्तान के पश्चिमोत्तर इलाके में सुरक्षाकर्मियों और आतंकवादियों के बीच हुई मुठभेड़ में दस आतंकवादी मारे गए।  समाचार एजेंसी एकेआई के मुताबिक आतंकवादियों ने अपर ओरकजई इलाके में तलाशी अभियान चला रहे सुरक्षाकर्मियों पर हमला किया था। इस हमले में एक जवान की मौत हो गई जबकि तीन अन्य घायल हो गए। सुरक्षाकर्मियों ने जवाबी कार्रवाई में 10 आतंकवादियों को ढेर कर दिया और उनके पांच ठिकानों को नष्ट कर दिया। उल्लेखनीय है कि ओरकजई को पाकिस्तान का सबसे अति संवेदनशील इलाका माना जाता है।